《灵隐慧上人惠诗为古风以赠》
宋代·郑清之

贯休齐己唐诗人，当时逸气凌簪绅。声名亹亹逼甫白，幽兰直与梅争春。

谁知北面石霜老，服勤杖屦皆终身。二公所得当盖世，英词杰句风中尘。

至今传者以诗重，妙处反为诗所湮。弄翰戏墨虽佛事，炊沙作糗成饥嗔。

不欲诗工与字巧，绪馀能夺道之真。心宗一了万法具，辩才飞转陶家轮。

君不见阿难多闻及辩慧，咒语要敌摩伽神。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。